Арчибалд Маклийш
Поет

Превод от английски: Александър Шурбанов, —

chitanka.info

На Ърнест Хемингуей

Има в ума и сърцето

мигове на прозрение,

въпреки нашто съмнение.

Помня рибар — с поглед, вперен

в блясъка на морето,

вбиваше там с удар верен

куката, развеселен

гледаше как макарата

скача под непозната

тежест и се развива.

И коленичил, с ръката

тръпнеща, цял разтреперан,

сграбчваше окървавен

живата риба.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.